recursal/SuperWikiNEXT-32B huggingface dataset:
מחמוד עבאס וג'ורג' ווקר בוש צועדים בין אנשי המשמר הנשיאותי הפלסטיני
**המשמר הנשיאותי הפלסטיני** (בערבית: **الحرس الرئاسي الفلسطيني**) הוא גוף של מנגנוני הביטחון הפלסטינים תחת שליטה ישירה של נשיא הרשות הפלסטינית. התפקיד העיקרי שלו הוא הגנה על הנשיא ובכירים אחרים ברשות הפלסטינית, כמו גם לבצע פעולות טקסיות. הכוח אחראי גם על פעולות לחימה מיוחדות.

נכון לשנת 2017, עומד בראש המנגנון מוניר א-זועבי.

הקמה
----

קודמו של המשמר הנשיאותי היה "הביטחון הנשיאותי", אשר הוקם בשנת 1994 על ידי נשיא הרשות הפלסטינית יאסר ערפאת והורכב בעיקר מחברי כוח 17.
בשנת 2006, הביטחון הנשיאותי הוקם ככוח נפרד בשם "המשמר הנשיאותי". המשמר הנשיאותי כולו הורכב מפעילי פת"ח הנאמנים לאבו מאזן. ארצות הברית הייתה מעורבת מאוד בהכשרת הקצינים אשר תואמו מטעמה על ידי לוטננט גנרל קית' דייטון. האימון היה חלק ממאמץ שיטתי לחזק את עבאס ואת נאמניו חברי הפת"ח כדי להתמודד עם ההצלחה המדינית של חמאס, שזכה בחירות למועצה המחוקקת הפלסטינית בשנת 2006 והרכיב את הממשלה הפלסטינית החדשה. חמאס יצר שירות ביטחון בפני עצמו בתוך הרשות הפלסטינית.

הכוח היום
---------

המשמר מונה ארבעה גדודים ונכון לשנת 2006, ההערכה היא כי משרתים בו כ-3,500 לוחמים, אך הוא תוכנן לגדול משמעותית. בית הספר של המשמר יושב ביריחו ובסיס האימונים והמטווחים נמצאים בנועיימה.

באפריל 2014 הצטרפו לראשונה 22 לוחמות קומנדו למשמר הנשיאותי.

ראו גם
------

* כוח 17
* המודיעין הכללי (הרשות הפלסטינית)
* הביטחון הלאומי (הרשות הפלסטינית)
* הביטחון המסכל (הרשות הפלסטינית)
* המשטרה הפלסטינית
* משטרת החופים הפלסטינית

קישורים חיצוניים
----------------

ויקישיתוף מדיה וקבצים בנושא **המשמר הנשיאותי הפלסטיני** בוויקישיתוף
* המשמר הנשיאותי הפלסטיני, ברשת החברתית פייסבוק

הערות שוליים
------------

1. ↑  סוכנות הידיעות‏, צרפת: בכירת אש"ף חנאן עשראווי תקבל תואר אבירות, באתר וואלה!‏, 18 באוגוסט 2016
2. ↑  Husam Madhoun for MIFTAH, The Palestinian Security Services: Past and Present, ‏30 במאי 2006 (באנגלית)
3. ↑  Roland Friedrich,Arnold Luethold, ‏Entry-points to Palestinian Security Sector Reform, באתר גוגל ספרים
4. ↑  Matthew Kalman, U.S. training Fatah in anti-terror tactics / Underlying motive is to counter strength of Hamas, analysts say, ‏14 בדצמבר 2006 (באנגלית)
5. ↑  STEVEN ERLANGER, U.S. Plan Would Expand Palestinian Leader’s Security Force, ‏5 באוקטובר 2006 (באנגלית)
6. 1 2  אבי אליהו, מתחת לרדאר: ירדן מארחת תחרות בין יחידות העילית מכל העולם, ‏14 ביולי 2013
7. ↑  AP, ברעלות ומדים: קומנדו נשי פלסטיני ראשון, באתר ynet, 07 באפריל 2014
8. ↑  אתר למנויים בלבד ג'קי חורי, במדים ובכיסוי ראש: לוחמות קומנדו פלסטיניות מתייצבות לשירות הנשיא, באתר הארץ, 08 באפריל 2014
.DLL Hell במשחק ארקייד
הביטוי **DLL hell** בלשון מדוברת, משמש לתיאור סיבוכים שנובעים משימוש בספריית קישור-דינמי (DLL) במערכות הפעלה חלונות של מיקרוסופט. למרות שהביטוי DLL hell ייחודי לחלונות, לעיתים משתמשים בו במקום הביטוי הכללי יותר Dependency hell, כנראה בגלל החריזה.

הסיבוך יכול לבוא לידי ביטוי בהודעות שמופיעות כאשר מנסים להפעיל תוכנה במחשב. לדוגמה: "A Required DLL File, xxxx, was not found" או "The procedure entry point xxxx couldn't be located in xxxx.DLL". לעיתים לא תופענה הודעות, אבל היישום יפעל באופן לא תקין.

תקלות DLL נפוצות
----------------

תקלות DLL hell מופיעות בדרך כלל לאחר התקנה או הסרה של תוכנות ממערכת ההפעלה. התקלות יכולות לנבוע מקונפליקט בין גרסאות של DLL, קושי למצוא את קובצי ה-DLL המתאימים, וריבוי עותקים של קובצי DLL.

### גרסאות לא תואמות

גרסה מסוימת של ספריית קישור-דינמי יכולה להיות תואמת לתוכנית אחת ולא תואמת לתוכנית אחרת. מערכות ההפעלה חלונות פגיעות במיוחד לאי תאימות גרסאות בגלל הדגש על קישור דינמי בשפת C++‎ ואובייקטים של OLE. מחלקות בשפת C++‎ מייצאות שיטות רבות, ולכן שינוי יחיד במחלקה יכול לפגוע בתאימות עם תוכניות שנבנו מול גרסאות מוקדמות יותר. לדוגמה, תיקון "באג" בתוכנה אחת יכול להסיר מאפיין של תוכנה אחרת.

עד לגרסה XP, מערכת ההפעלה חלונות הייתה פגיעה לתקלות כאלה מכיוון שטבלת ה-COM הייתה משותפת לכל המשתמשים ולכל התהליכים. כלומר, אם תוכנית רצתה ליצור עותק של המחלקה היא נאלצה להשתמש ביישום הנוכחי של אותה מחלקה. כתוצאה מכך, אם תוכנה חדשה התקינה אובייקט COM חדש היא יכלה בלי כוונה לפגוע בתוכנות אחרות.

ייתכן גם Dependency hell אחר, לדוגמה, בשפת התיכנות Java. הקוד עובר הידור וקישור סטטי, אבל בזמן ריצה דינמית, מתגלה השגיאה:

```
java.lang.IncompatibleClassChangeError: Class com.google.common.base.Functions$IdentityFunction does not implement the requested interface java.util.function.Function
	at java.base/java.util.stream.Collectors.lambda$uniqKeysMapAccumulator$1(Collectors.java:178)

```

קישורים חיצוניים
----------------

* hell אל dll (בGo) – חלק ראשון באתר לראות שונה

1. 1 2  שחר שמש, בונים מערכת בטוחה
**אחותי רוחמה** הוא שיר שכתבה והלחינה נעמי שמר והתפרסם בביצועה של שלישיית הגשש החיוור.

שם השיר
-------

מדימויי השיר: קינמון
הביטוי "אחותי רוחמה" לקוח מספר הושע.

> 
> "אִמְרוּ לַאֲחֵיכֶם, עַמִּי; וְלַאֲחוֹתֵיכֶם, רֻחָמָה"
> 
> 
> 
> 

בספר הושע הפסוק אינו מתייחס לאשה בשם רוחמה; ייתכן שהוא מתייחס לבתו של הושע, ששמה "לא רחמה" כפי שמופיע בהושע פרק א פסוק ו. משמעות הפסוק היא שעוד יבואו רחמים מעם ה'.

מילות השיר
----------

השיר המחורז הוא שיר אהבה אשר מכיל ביטויים מתארים של האהובה כגון "קומתך תמר" ו"יפה את כמו פרדס", הלקוחים מספר שיר השירים אשר נכתב, על פי המסורת, על ידי שלמה המלך.

מדימויי השיר: עץ תמר
יתר על כן, בראש השיר נאמר:

> 
> כבר מזמן רציתי, אחותי רוחמה  
> 
> 
> 
> לומר לך מילים חמות  
> 
> 
> 
> לא היה לי כח רוח בי לא קמה  
> 
> 
> 
> לשיר לך כמו שלמה
> 
> 
> 
> 

מילים שנכתבו בהשפעת המילים והסגנון של שיר השירים.
בשיר קיים הביטוי "קומתך תמר אחז בסנסיניך", אשר משוחח עם הפסוק "זאת קומתך דמתה לתמר...אעלה בתמר אוחזה בסנסיניו" בשיר השירים. כמו בספר שיר השירים נקראת האהובה ובת הזוג "אחותי": "גַּן נָעוּל, אֲחֹתִי כַלָּה; גַּל נָעוּל, מַעְיָן חָתוּם בְּאֵר מַיִם חַיִּים". פסוק זה שובץ בשיר גם במילים: "מעיין גנים באר אשר נחתמה".
הפסוק בשיר השירים: "נֵרְדְּ וְכַרְכֹּם, קָנֶה וְקִנָּמוֹן, עִם, כָּל-עֲצֵי לְבוֹנָה; מֹר, וַאֲהָלוֹת, עִם, כָּל-רָאשֵׁי בְשָׂמִים". ודברי חז"ל: "אוי לי מיצרי ואוי לי מיוצרי", שובצו בפזמון השיר:

> 
> מור וקינמון כל מיני בשמים אוי לי בלילות ואבוי לי בימים
> 
> 
> 
>

ביצועי השיר
-----------

שלישיית הגשש החיוור הקליטה את השיר בשנת 1977. השיר הפך בגרסתם ללהיט, ודורג בצמרת מצעד הפזמונים העברי השנתי של רשת ג' לשנת תשל"ז. השיר נכלל מאוחר יותר באלבומה של השלישייה "בשירי נעמי שמר", שיצא בשנת 1979 והורכב כולו משיריה של שמר.

מאוחר יותר הקליטה את השיר גם אורה זיטנר, וכן מקהלות רבות.

קישורים חיצוניים
----------------

* "אחותי רוחמה" באתר בית לזמר העברי
* מילות השיר "אחותי רוחמה" באתר שירונט
* ואני והוא ואחותי רוחמה באתר של עופר גביש

הערות שוליים
------------

1. ↑  ספר הושע, פרק ב', פסוק ג'.
2. ↑  מגילת שיר השירים, פרק ז', פסוקים ח'–ט'.
3. ↑  מגילת שיר השירים, פרק ד', פסוק י"ב.
4. ↑  מגילת שיר השירים, פרק ד', פסוק י"ד.

| הגשש החיוור |
| --- |
| שייקה לוי     •     ישראל (פולי) פוליאקוב     •     גברי בנאי |
| סרטי קולנוע | מוישה ונטילטור • פורטונה • ארבינקא • השכונה שלנו • כל ממזר מלך • התרוממות • גבעת חלפון אינה עונה • חמש מאות אלף שחור • שלאגר • הקרב על הוועד |
| אמרגן, במאים וכותבים | אברהם דשא (פשנל) • נסים אלוני • יוסי בנאי • מוטי קירשנבאום • שייקה אופיר • אסי דיין • אורי זוהר • נעמי שמר • אפרים קישון |
| שירים | מים לדוד המלך • למה צחקה מיכל • אחותי רוחמה • מה הוא עושה לה • פנס בודד • לו יהי • יש לי חג • זאת שמעל לכל המצופה |
| ערכים קשורים | ישראבלוף • התרנגולים • הצ'ופצ'יק של הקומקום |
**ז'קלין גרו** (בצרפתית: **Jacqueline Gareau**; נולדה ב-10 במרץ 1953) היא רצה קנדית שזכתה במקום הראשון במרתון בוסטון שנערך ב-21 באפריל 1980. גרו הובילה את הנשים שהשתתפו במרוץ במשך רובו, רק כדי להיווכח שרצה אחרת, רוזי רואיז, הוכרזה כבר כמנצחת כאשר גרו חצתה את קו הסיום. מאוחר יותר נפסל הישגה של רואיז לאחר שהתברר כי היא לא רצה את המסלול לכל אורכו וגרו הוכרזה כמנצחת במסיבת עיתונאים מיוחדת שבוע לאחר מכן. הזמן שבו סיימה גרו את המרוץ ב-1980 היה 2:34:28 שעות, שיא ריצת המרתון של בוסטון לנשים באותה עת.

גרו ורואיז נפגשו שנתיים לאחר מכן במסגרת ההכנות לריצת 10,000 מטרים במיאמי, פלורידה. הפגישה הייתה קצרה ורואיז סירבה (כפי שהיא סירבה עד יומה האחרון) להודות בכך שהיא לא הייתה המנצחת במרתון של 1980.

בשנת 1984, השתתפה במרתון אולימפיאדת לוס אנג'לס אולם לא סיימה את המירוץ.

גרו שמשה כראש הטקס ("גראנד מרשל") במרתון בוסטון של שנת 2005. בטקס מיוחד שיחזרה את סיום הריצה משנת 1980, ובזו הפעם התאפשר לה לקרוע בגופה את סרט הנייר (אותו קורע המנצח במרתון). היא נישאה למאמנה לשעבר, ז'יל לפיר, בנקאי ממונטריאול. בנה, יאניק לפיר, עוסק בסקי נורדי.

קישורים חיצוניים
----------------

ויקישיתוף מדיה וקבצים בנושא **ז'קלין גרו** בוויקישיתוף
* 

* אתר האינטרנט הרשמי של ז'קלין גרו

* ז'קלין גרו, באתר olympedia.org

* ז'קלין גרו, באתר התאחדות האתלטיקה הבין-לאומית

* ז'קלין גרו, באתר Track and Field (נשים)

* נמרוד עופרן‏, האצנית המפורסמת בכל הזמנים, באתר וואלה!‏, 9 באפריל 2014
* Scott Leitch, Jacqueline Gareau: The Boston Marathon, the Rosie Ruiz scandal and a lifetime of running, Canadian Running Magazine, April 29th, 2015
* ז'קלין גרו מספרת על הפרשה, סרטון באתר יוטיוב

הערות שוליים
------------

1. ↑  "Seko Clocks A Boston Record". Pittsburgh Post-Gazette (Pittsburgh, Pennsylvania). AP. April 21, 1981. p. 19. Retrieved January 13, 2011.

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 14352438
* ISNI: 0000 0000 7496 4591
* VIAF: 105921984
* WorldCat: viaf-105921984

 |
"**התחדשות**" הוא שיר שכתבה והלחינה נעמי שמר. שמר כתבה לשיר שתי גרסאות, את הגרסה הראשונה כתבה לכבוד יום העצמאות בשנת 1984 לזמרת עפרה חזה. השיר יצא לאור לראשונה באלבום "אדמה" של עפרה חזה בשנת 1985. השיר זכה להשמעות מרובות והתקבע כנכס צאן ברזל של הזמר העברי.

רקע השיר
--------

השיר של נעמי שמר עוסק בתקופת אחרי החגים, שמשמעותו היא חזרה לשגרה ולעבודה סדירה, אך בניגוד לכך, שמר רואה את משמעות הביטוי אחרי החגים כהזדמנות לצאת לחיים חדשים, להתחיל מהתחלה, התחדשות לקראת העתיד לבוא, ועל כך מדבר השיר של שמר, "התחדשות".

בראשית שנות ה-80 המצב של מדינת ישראל התדרדר בעקבות מלחמת לבנון, הנסיגה מסיני, נפילת הבורסה, האינפלציה הגבוהה והמשבר הכלכלי. במהלך אירועים אלו, נעמי שמר הביעה את דעותיה הפוליטיות בנושאים אלה וקיבלה ביקורת שלילית רבה בקרב קהל מעריציה. כמו רוב שיריה שכתבה באותה תקופה, גם שיר זה כתבה בעקבות תחושות רעות שנבעו מביקורות שליליות.

לשיר יש שתי גרסאות, את הגרסה המקורית שמר כתבה והלחינה, אך מכיוון שכנראה לא הייתה מרוצה לגמרי מהגרסה הזאת, היא נתנה ליובל דור לכתוב לחן אחר לשיר, ואף הסכימה לשנות את מילות השיר ואת שמו של השיר ל"התחדשות אחרת".

תוכן השיר
---------

כמו שירים נוספים של שמר שנכתבו באותה תקופה, שיר זה עוסק בתחושות קשות ובתקווה. השיר "התחדשות" מתחיל במילים המבטאות קושי וסבל: "עייפות בלתי מוסברת", "פיק ברכיים לא מובן". והשיר ממשיך במילים המבטאות תקווה ועידוד: "אחרי החגים יתחדש הכל… גם אתה, גם אתה תתחדש", "אבל בליבך אתה יודע שמעבר לפינה אהבה חדשה ממתינה".

בשיר "ההתחדשות" נמצאים מוטיבים יהודיים רבים, בבית השלישי שמר מזכירה את עץ הדעת הטוב והרע, המזכיר את גן העדן: עץ הדעת, שפירותיו נאסרו על אדם וחווה, למרות זאת טעמו ממנו, וגורשו מגן העדן. בנוסף בבית האחרון שמר מציינת את המילים למד-ויו, והפרשנות של מילים אלו יכולה ללכת לכיוון של התגלות ל"ו הצדיקים.

גרסאות מוזיקליות
----------------

נעמי שמר לא הייתה שלמה עם השיר והמשיכה לעבד את השיר גם לאחר הקלטתו. בסופו של דבר נתנה ליובל דור את ההזדמנות לשנות את לחן השיר ושינתה את שם השיר ל"התחדשות אחרת" כדי להבדיל בין הגרסאות. את הגרסה החדשה ביצעו להקת הנחל, הסולנים היו דפנה דקל וראובן לביא.

גרסה זו, בביצוע להקת הנחל, זכתה להתייחסות תקשורתית רבה.

השפעות השיר
-----------

בתקופת יציאת השיר מדינת ישראל הייתה במשבר כלכלי קשה, השיר נתן תקווה לתושבי המדינה, ועזר להם להאמין שבסוף הכל יתחדש.

קישורים חיצוניים
----------------

* התחדשות, באוסף המוזיקה הישראלית

הערות שוליים
------------

1. ↑  מילים לשיר התחדשות - נעמי שמר, באתר שירונט
2. ↑  התחדשות, באתר יוטיוב
3. ↑  פינתי השבועית ברדיו: התחדשות, באתר הבלוג של אורי הייטנר, ‏2020-06-22
4. ↑  מילים לשיר התחדשות אחרת - נעמי שמר, באתר שירונט
5. 1 2  דויד פרץ, התחדשות, באתר תרבות IL
6. 1 2  איתי פלאות, התחדשות אחרת, באתר מרכז תרבות ידע ופנאי (באנגלית)
**עלא דקה** (בערבית: **علاء دقه**; נולד ב-12 באוקטובר 1994) הוא זמר ושחקן ערבי-ישראלי.

בשנת 2017 היה מועמד לפרס אופיר בקטגוריית שחקן המשנה הטוב ביותר על הסרט "הבן דוד", ובשנת 2021 - על הסרט "תמונת הניצחון".

ביוגרפיה
--------

דקה נולד וגדל בבאר שבע, למשפחה ערבית-מוסלמית. הוא בוגר בית-הספר החקלאי אשל-הנשיא.

בשנים 2012–2013 התנדב לשנת שירות לאומי בתנועת האמנים והמחנכים "תנועת תרבות".

הוא בוגר גודמן - בית ספר למשחק בנגב. לאחר לימודי המשחק החל לעבוד כשחקן בתיאטרון באר שבע.

קריירה
------

הופעתו הראשונה על הבמה הייתה בשנת 2012, בתוכנית המציאות המוזיקלית "The Voice ישראל" בערוץ 2 של רשת.

בשנת 2016 שיחק בכמה סדרות וסרטים, בהם הסדרה "תאג"ד" בתפקיד חושחש, והסרט "מעבר להרים ולגבעות" - בתפקיד עימאד.

בשנת 2017 שיחק בסרט "הבן-דוד" בתפקיד פאהד. על תפקיד זה היה מועמד לפרס אופיר לשחקן המשנה הטוב ביותר.

בשנת 2018 שיחק בסדרה "המדרשה" בתפקיד גלעד אלגאווי.

בשנים 2019–2020 שיחק בכמה סדרות: "מונא" - בתפקיד ראני ; "פמת"א" - בתפקיד ח'ליל; "השוטר הטוב" - בתפקיד זיאד ; ובעונה השלישית של "פאודה", בתפקיד בשאר חמדאן.

בשנת 2021 שיחק בסדרה "נאפס" של הוט.

בשנת 2021 שיחק בסרטו של הבמאי אבי נשר "תמונת הניצחון", ובעונה השנייה של "פמת"א".

בשנת 2022 שיחק בסדרה "ירושלים" של הוט, ובסדרה בלאדי מורי של Yes. באותה שנה שיחק בתפקיד ראשי בסרט של כאן דוקו, "סבוי", שעסק בפיגוע במלון סבוי.

בשנת 2023 שיחק בסדרות "אבירם כץ" (בתור רועי כרמון, בן זוגה של ד"ר אלישבע רומנו בדמיונו של אבירם כץ) ו"איסט סייד" (האחרונה - לצד יהודה לוי) - שתיהן שודרו בערוץ "כאן 11". כמו-כן, שב לשתף-פעולה עם הבמאי אבי נשר בסרטו "גן קופים".

קישורים חיצוניים
----------------

ויקישיתוף מדיה וקבצים בנושא **עלא דקה** בוויקישיתוף
* 

* עלא דקה, במסד הנתונים הקולנועיים IMDb (באנגלית)
* רתם איזק, ‏אני צריך להיות קצת או"ם, באתר ‏מאקו‏, 27 בפברואר 2020
* שיר זיו, פרקליט המדינה: עלא דקה נחשף, באתר ישראל היום, 17 ביוני 2021
* שגיא בן נון‏, "נכון, אני מדבר עברית בלי מבטא ערבי ואני בטלוויזיה, אבל גם אליי הימין הקיצוני יגיע", באתר וואלה!‏, 28 בספטמבר 2023

הערות שוליים
------------

1. 1 2  משה אבוטבול, מציאות גזענית: מתמודד "דה וויס" נתקל בגזענות בדרך הביתה, באתר פרוגי, 25 באוקטובר 2015
2. ↑  שי רגב, ‏הצד שלא הכרתם: "סבוי" של כאן 11 הוא הנקמה של כוכבה לוי, באתר מעריב אונליין, 9 בספטמבר 2022

| The Voice ישראל |
| --- |
| מנחים | 

|  |  |
| --- | --- |
| כיום | מיכאל אלוני |
| בעבר | שלומית מלכה |

 |
| זוכים | קטלין רייטר • לינא מח'ול • אלקנה מרציאנו • ספיר סבן • עמית שאולי |
| מנטורים | 

|  |  |
| --- | --- |
| כיום | שלומי שבת • דורון מדלי • עברי לידר • נסרין קדרי • יובל דיין (בצמד עם שלומי) |
| בעבר | רמי קלינשטיין • יובל בנאי ושלומי ברכה • שרית חדד • מוש בן ארי • אביב גפן • מירי מסיקה • אברהם טל |

 |
| מתמודדים נוספים | רז שמואלי • צחי הלוי • ליאונל פרטיין • יובל דיין • גדי אלטמן • גיא ויהל • רועי אדרי • מיטל מיכאלי • סיון טלמור • מאור תיתון • אבבה דסה • אימרי זיו • עלא דקה • אופיר בן שטרית • יעל שושנה כהן • סיון בהנם • צליל קליפי • ניב דמירל • שיראל ביתן • אוהד ריין • דנה ליקוורניק • אורטל אופק • מורן מגל • גילי ארגוב • בניה ברבי • אלנתן שלום • הדר עטרי |
| ערכים קשורים | ג'ון דה מול (יוצר התוכנית) |
**תומר אזולאי** (נולד ב-28 בנובמבר 1974) הוא כדורגלן עבר ישראלי ששיחק בעמדת הבלם.

קריירה
------

אזולאי התחיל את הקריירה שלו במחלקת הנוער של בית"ר ירושלים ובעונת 1991/1992 החל לשחק גם במדי הקבוצה הבוגרת, איתה עלה מהליגה השנייה. בקיץ 1995 הושאל למכבי הרצליה במדיה שיחק שנתיים. ב-31 במאי 1997 הבקיע את שער הבכורה שלו בקבוצה בתיקו 1-1 נגד הפעל חיפה. ב-30 בספטמבר 1997 שבר את אפו במהלך משחק נגד קלאב ברוז' במסגרת מוקדמות ליגת האלופות.

בעונת 1998/1999 הושאל להפועל ירושלים. בסיום העונה חזר לבית"ר, בה שיחק עד שנת 2002.

בהמשך הקריירה, שיחק גם בהפועל אשקלון, הפועל טירה והפועל רמת גן.

לזכותו של אזולאי 19 הופעות בנבחרת הצעירה.

תארים
-----

בית"ר ירושלים
* אליפות ישראל: 1992/1993, 1997/1998

קישורים חיצוניים
----------------

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר WorldFootball.net

הערות שוליים
------------

1. ↑  שוקי לבנון, נותר כרטיס אחד בלבד, חדשות, 5 באפריל 1992
2. ↑  שלמה חסיד, תומר אזולאי: "אני מתכוון לתבוע את פאדיגה", באתר ynet, 12 ביוני 2002
**ספגת המוח של הבקר** (או **מחלת הפרה המשוגעת**; באנגלית: **Bovine Spongiform Encephalopathy**, ובראשי תיבות: **BSE**) היא מחלת בקר, שכאשר היא מועברת לאדם היא גורמת למחלה דמוית **מחלת קרויצפלד-יעקב** (**CJD**).

זוהי אחת המחלות הבודדות הנגרמות על ידי פריונים - חלבונים אשר בשל פגם בקונפורמציה שלהם יוצרים משקע עמילואידי[דרוש מקור]. זהו משקע רעיל הגורם לתמותת נוירונים וכתוצאה מכך להיווצרות חללים ברקמת המוח עד שהיא הופכת ספוגית (ומכאן שם המחלה). ספגת המוח, ככל מחלות הפריונים, היא חשוכת מרפא וגורמת למוות תוך כמה חודשים מהופעת התסמינים הראשונים. המחלה מדבקת לכן החולים במחלה זו נמצאים בבידוד.

המחלה נגרמת מקיפול לא נכון של חלבון PrPC שבצורה הלא תקינה נקרא PrPsc, חלבון שמקופל לא תקין מדביק חלבונים תקינים. וחלבונים אלו שוקעים וגורמים לתמותת נוירונים.

באמצע שנות ה-90 חלה התפרצות של מחלת הפרה המשוגעת בבריטניה (משערים שהמגפה החלה כבר באמצע שנות ה-80). המחלה התפשטה בקרב אוכלוסיית הפרות של בריטניה בשל הנוהג להאכילן בבשר טחון העשוי מבשר פרות, שחלקן היו חולות במחלה זו. פרות שמוחן הכיל את הפריון, ואשר בשרן נטחן והפך למזון, העבירו בקלות את המחלה לפרות שניזונו ממנו. להתפרצות בבריטניה היו השלכות כלכליות חמורות (יצוא הבשר מבריטניה הופסק לחלוטין למשך כמה חודשים) ואלפי פרות הושמדו בניסיון למגר את המחלה.

ביקורת הושמעה בעקבות התפרצות המחלה. האכלת פרות בבשר טחון החליפה את הנוהג הקודם, להאכילן בסויה, זאת משיקולים כלכליים. בארצות הברית מואכלות רוב הפרות בסויה, כיוון שגידול צמח זה בכמויות גדולות אפשרי; בצפון אירופה קיימים תנאים המקשים על גידול סויה. באוסטרליה ובניו זילנד לא נרשם אף לא מקרה אחד של BSE. הפרות במדינות אלו רועות בצורה חופשית וניזונות מעשב.

משערים כי כ-400,000 פרות נגועות חדרו לשוק המזון מאז פרוץ המגפה. בני אדם אשר צרכו מוצרי בשר חלו בזן חדש של מחלת קרויצפלד-יעקב (**CJD**)[דרוש מקור]. מאז פרוץ המגפה בבריטניה חלו במחלה 148 איש במדינה זו, וכן 6 בצרפת ואחד באיטליה. היות שהמחלה דוגרת בגוף האדם במשך שנים ארוכות לפני שהיא פורצת, גם נכון לשנת 2015, לאחר מיגור המגפה, מתגלים מדי פעם אנשים החולים במחלה - כך שטרם ניתן להעריך את מידת הנזק הכולל שנגרם.

ראו גם
------

* מחלת קרויצפלד-יעקב
* מחלות הקשורות לחלבון הפריון
* חוסר שינה תורשתי קטלני
* קניבליזם
* מחלת קורו

קישורים חיצוניים
----------------

ויקישיתוף מדיה וקבצים בנושא **ספגת המוח** בוויקישיתוף
* ספגת המוח, באתר אנציקלופדיה בריטניקה (באנגלית)
* אביב שחק, "מי משוגע?"  באתר האוניברסיטה הפתוחה. פורסם במקור ב"גליליאו" גיליון 43, עמ' 25-22, ינואר-פברואר 2001.
* יואל דונחין, כבשים מתגרדות, פרות משוגעות ומוות מחוסר שינה, באתר הארץ, 27 באפריל 2008

הערות שוליים
------------

1. ↑  לא ברור שהפריונים הורגים נוירונים על ידי יצירת משקע עמילואידי כמו באלצהיימר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007534533605171
* BnF: cb123825025 (data)
* LCCN: sh91004265
* NDL: 00907989
* NKC: ph136935

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
נתח קצבים עבה
**נתח קצבים** הוא כינוי למספר נתחי בשר שמקורם בסרעפת הבקר. השם נובע מהסיפור כי קצבים מעדיפים לשמור את הנתח לעצמם ולא למכור אותו באטליז.

* **נתח קצבים עבה** - שריר שנמצא בהמשך של נתח הקצבים הדק ומשקלו בערך 850 גרם. בין שמותיו וכינוייו הרבים של הנתח ניתן למנות את ה"אונגלה" מצרפתית Onglet, באנגלית Hanger במספור האמריקאי NAMP 1140, במקסיקו Arrachera.

**נתח קצבים דק**\* - הנתח מורכב מ-18 שרירים, המחוברים יחד ותומכים בסרעפת. ידוע בשם סקירט (Skirt) שמקורו בכינויו הבריטי ומתבסס על דמיון סיבי הנתח לחצאית, "רוטפלייש" מגרמנית, "אנטרנייה" Entraña בארגנטינה.

יש שני סוגים של נתח קצבים דק:

* פנימי (לצלעות) NAMP 121 D במספור האמריקאי שמשקלו בערך 1,200 גרם
* חיצוני (לצלעות) NAMP 121 C במספור האמריקאי שמשקלו בערך 450 גרם. החיצוני ארוך יותר, צר יותר, עבה יותר ורך יותר

נתח הקצבים הדק מתאים לצלייה במחבת או בגריל ופופולרי מאוד במטבח הצרפתי, שם הוא משמש כמנת ביסטרו מפורסמת.

בישראל נעשה בו באופן מסורתי שימוש רב במסעדות הגריל והבשר של שוק התקווה בתל אביב-יפו שם מכונה "אדום" ונחתך לשיפודים וכן במסעדות הטריפוליטאיות המסורתיות של שוק נתניה.

קישורים חיצוניים
----------------

ויקישיתוף מדיה וקבצים בנושא **נתח קצבים** בוויקישיתוף
* ניר צוק, נתח קצבים - המבחן האמיתי של הקצב שלכם, באתר ynet, 25 בספטמבר 2006
המבנה הכללי של ספינגוליפיד
**ספינגוליפידים** (Sphingolipid) הם קבוצה של ליפידים הנגזרים מהאמינו אלכוהול האלפטי ספינגוזין. ספינגוליפידים הם חלק מהליפידים הבונים ממברנות ביולוגיות. הספינגוליפידים מצויים בעיקר ברקמות עצבים והם בעלי תפקיד חשוב בהעברת אותות ובזיהוי התא.

מבנה
----

ספינגוליפידים בנויים משלד של ספינגוזין אשר מחובר, בצידו האחד, לקבוצות פולריות כמו אתנולאמין, סרין או כולין, ובצידו השני מחובר, בקשר אמידי, לקבוצת אציל (בדרך כלל חומצת שומן).   

בנוסף לשייר ההידרופובי של קבוצת השומן, לספינגוליפידים יש קבוצה אליפטית (ולכן הידרופובית) שנייה, שמקורה מהשלד של ספינגוזין קבוצה זו תהיה קבועה לכל הספינגוליפידים, בעוד שהקבוצה שמקורה בחומצת שומן יכולה להשתנות, באורכה ובדרגת הרוויה שלה בין ספינגוליפידים שונים.

סוגי ספינגוליפידים
------------------

ישנם שלושה סוגים עיקריים של ספינגוליפידים:

1. **סרמידים** הסוג הפשוט ביותר של ספינגוליפיד. הם מכילים שרשרת חומצת שומן המחוברת דרך קשר אמידי לספינגוזין.
2. **ספינגומיילינים** מכילים מולקולות של פוספורילכולין או פוספורואתנולאמין המחוברות בקשר אסטרי לקבוצה ה-1-הידרוקסי של הסרמיד.
3. **הגליקוספינגוליפידים**. סרמיד עם סוכר אחד או יותר המחוברים בחיבור בטא-גליקוזידי בעמדה ה-1-הידרוקסיל. ניתן למיין את קבוצת הגליקוספינגוליפידים לתתי הקבוצות: סרברוזידים וגנגליוזידים. בסרברוזידים קיים גלוקוז יחיד או גלקטוז ב-1-הידרוקסי, ובגנגליזידים קיימים, לכל הפחות, שלושה סוכרים, אשר אחד מהם חייב להיות חומצה סיאלית.

פעילות
------

ספינגוליפידים מסונתזים ברשתית התוך-פלזמית (ER) ובגולג'י והם נפוצים בעיקר בממברנה הציטופלסמתית (35%-20%) ובאנדוזומים, שם הם מבצעים את רוב תפקודיהם. בנוסף, הם עוברים בין אורגנלות. העברה מתבצעת על ידי ואסיקולות ועל ידי טרנספורט מונומרי בציטוזול. הספינגוליפידים נעדרים מהמיטוכונדריה ומהרשתית התוך-פלזמית.

נוטים להאמין כי ספינגוליפידים מגנים על פני התא מפני פקטורים סביבתיים מזיקים על ידי יצירת מעטפת דו שכבתית ליפידית, המספקת הגנה כימית ויציבה מכנית. נמצא כי מספר קומפלקסים של ספינגוליפידים מעורבים בפעילויות ספציפיות כגון זיהוי התא והעברת אותות (סיגנלים). היכולת לשמש בהעברת אותות קשורה בעיקר לאינטראקציות ספציפיות של קבוצה סוכרית הקשורה לליפיד (גליקוליפיד) עם ליפידים דומים או חלבונים הנמצאים בתאים שכנים.

לאחרונה, צורות פשוטות של ספינגוליפיד כמו סרמיד וספינגוזין-1-פוספט, נתגלו כמתווכים בשרשרת מעבר האותות המעורבת בתהליך האפופטוזה (מוות תאי מתוכנן), ברבייה ובלחץ.

לקריאה נוספת
------------

* Grisham & Garret (2005). *Biochemistry* (3rd ed.). Thomson Brooks/Cole.

קישורים חיצוניים
----------------

ויקישיתוף מדיה וקבצים בנושא **ספינגוליפיד** בוויקישיתוף
* ספינגוליפיד, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007565812905171
* BnF: cb122650696 (data)
* GND: 4182242-0
* LCCN: sh85126606
* NDL: 00571533

 |
**מערכות הובלה בצמח** הן שתי מערכות של צינורות המוליכות מים וחומרים שמומסים בין חלקי הצמח השונים. בחלק גדול מהצמחים, כמו אצל בעלי החיים, קיימות מערכות הובלה המשמשות להובלת מים וחומרים אחרים שמאפשרים לתאי הצמח לבצע נשימה תאית ולבנות תאים. מספר מצומצם של צמחים - אצות, חיים בסביבות מימיות ולכן אין להם צורך במערכות הובלה והם משתמשים באוסמוזה לשם העברת החומרים הדרושים לתאים.

בצמח ישנן שתי מערכות להובלת חומרים שנבדלות זו מזו הן בתפקידן והן באופן בו הן בנויות; מערכת העצה, המעבירה מים ומינרלים משורשי הצמח לכל חלקיו, ומערכת השיפה, המעבירה מוטמעים מהעלים אל שאר חלקי הצמח.

מערכת העצה
----------

העצה מובילה בעיקר מים ומינרלים המומסים בהם. הצמח אינו משקיע אנרגיה בהעלאת המים מהשורש ועד לחלקיו העליונים דרך העצה, אפילו בעצים תמירים שגובהם עולה על מאה מטרים, שכן צינורות העצה בנויים מתאים מתים.

תאים הבונים את מערכת העצה:

* תאי הפרנכימה - משמשים בעיקר לאגירה ולהעברת רוחבית של מים ומינרלים מומסים.
* תאי הקוֹלֶנְכִימָה - משמשים בעיקר לתמיכה ומתן גמישות לצמח.
* תאי הסְקְלֶרֶנְכִימָה - מקנים לצמח תמיכה.
* האלמנטים הטְרָכֵאָיים - תפקידם הוא להובלה של מים ומומסים.

מערכת השיפה
-----------

מערכת השיפה מעבירה סוכרים שנוצרו בתהליך הפוטוסינתזה מן העלים אל כל חלקי הצמח. השיפה מורכב מתאי הובלה חיים.

התאים הבונים את השיפה:

* תאי הפרנכימה - משמשים בעיקר לאגירה של חומרים.
* תאי הסקלרנכימה - מקנים לצמח תמיכה.
* אלמנטים של הכְּבָרָה - תפקידה הוא להוביל את תוצרי הפוטוסנטזה (סוכרים).
* תאי לוואי - הם משמשים תאי בקרה לאלמנטים של הכברה.
**בית הסוהר סן קוונטין** (באנגלית: **San Quentin State Prison**) הוא מוסד כליאה, השוכן במחוז מארין שבקליפורניה. הוא מנוהל על ידי מחלקת בתי הכלא של מדינת קליפורניה. המתקן פועל החל משנת 1852. כיום הוא יכול לאכלס 3082 אסירים.

בשנת 1851 נפתח הכלא הראשון בקליפורניה. לצורך זה הותאמה אונייה בשם Waban שהוצבה במפרץ סן פרנסיסקו והייתה מאוכלסת בכ-30 אסירים. חלקים של אוניה זו עד היום משבלים בבניין בית החולים של הכלא.

אסירי האונייה בנו בית הסוהר החדש שנפתח בשנת 1852 והיה יכול לאכלס 68 אסירים. בין המנהלים הבולטים של המתקן היה קלינטון דאפי שניהל אותו בשנים 1940–1952. הוא הכניס שינויים גדולים בארגון המתקן והביא ספרן ורופא מנתח. למרות זאת בית הסוהר היה אלים וחלק מהאסירים הוכו עד מוות. שימוש בעינויים לצורכי חקירה נאסר בשנת 1944.

חדר אוכל של הכלא מעוטר בציור בגודל של 6 מ' שצויר על ידי האסיר.

בשנת 2005 דווח שמתקן מיושן, חסרים בו מתקנים רפואיים והוא מאוכלס יתר. בשנת 2007 החלה בנייה של מתקן בית חולים חדש. בשנת 2020 כ-350 אסירים חלו בקורונה.

המתקן כולל תא נידונים למוות. בין שנים 1893–1937 215 אסירים הוצאו להורג בתלייה, בהמשך 196 אסירים לרבות בילי קוק הומתו בתא גזים. חלק מהאסירים שהוצאו להורג בכלא הובאו מאלקטרז. בשנת 1996 החלו להשתמש בהזרקת רעל. הראשון היה ויליאם בונין. עד לשנת 2006 בשיטה זו הוצאו להורג 11 אסירים. סטיבן דין גורדון בין הכלואים בכלא וממתין לביצוע גזר דין משנת 2017.

בשנת 1990 בי. בי. קינג הקליט בכלא הופעה. תקליט זה זכה בפרס גראמי בשנת 1991.

מתקני הכלא צולמו במספר סרטים.

קישורים חיצוניים
----------------

ויקישיתוף מדיה וקבצים בנושא **בית הסוהר סן קוונטין** בוויקישיתוף
* 

* אתר האינטרנט הרשמי של בית הסוהר סן קוונטין (באנגלית)

הערות שוליים
------------

1. ↑  Cummings, Earl. The Rise and Fall of California's Radical Prison Movement, date=1994. page 27
2. ↑  Gladstone, Mark. San Quentin 'decrepit' – medical experts decry state of facility inspectors find 'cruelty and neglect,' say health care mandate is ignored investigating state prisons. San Jose Mercury News, April 14, 2005.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007528223205171
* LCCN: n81013173
* MusicBrainz: fc315408-de86-4016-a600-d39db0741e99
* SUDOC: 260556513
* VIAF: 149595088
* WorldCat: lccn-n81013173

 |
**רנתיה** (בערבית: **رنتية**) היה כפר ערבי מזרחית ליהוד, שנחרב במלחמת העצמאות. על מקומו הוקם המושב רינתיה.

### בתקופת המנדט הבריטי

בתחילת 1921 התלוננו תושבי פתח תקווה על ריבוי גניבות הבאות לטענתם מרנתיה. תושבי רנתיה השתתפו עם תושבי כפרים אחרים בהתנפלות על פתח תקווה במאורעות תרפ"א. עם זאת, מוכתר הכפר שהועמד לדין על השתתפות בהתנפלות, יצא זכאי בבית הדין הצבאי.

בתקופת המנדט הבריטי השתייך הכפר לנפת רמלה. במפקד 1922, שנערך על ידי שלטונות המנדט הבריטי, מנתה אוכלוסיית רנתיה 351 תושבים, כולם מוסלמים. במפקד 1931 מנתה האוכלוסייה 411 תושבים, כולם מוסלמים, ששכנו ב-105 בתים.

בתחילת המרד הערבי הגדול נעקר פרדס של יהודים בקרבת רנתיה. הצבא פשט על הכפר, בדק את כל אנשיו ועצר מספר תושבים שנמצאו עלים בנעליהם. כן הוצב מארב סביב לכפר וכשיצאו מהכפר שוב למלאכת העקירה נהרג אחד היוצאים וחמישה נוספים נפצעו. באוקטובר 1938 הרסו השלטונות ארבעה בתים בכפר, בעקבות פיצוץ מוקש על רכב צבאי ליד כפר סירקין שיוחס למפגעים שהגיעו מהכפר. שני תושבים של הכפר נהרגו במהלך הפעילות בכפר.

הכפר נכבש על ידי צה"ל בתחילת מבצע דני. תושביו ברחו ממנו עוד בימי ההפוגה הראשונה והגיעו לעבוד בשדות במהלך היום. גם העובדים עזבו את הכפר בטרם נכנס צה"ל אליו. הכפר נשאר ריק מתושבים ובסוף 1948 דרשה הנהגת פתח תקווה לספח אותה יחד עם כל האזור מסביב לשטח פתח תקווה. דרישה זאת נדחתה ובמקום זאת הוקם במקום מושב רינתיה.

קישורים חיצוניים
----------------

ויקישיתוף מדיה וקבצים בנושא **רנתיה** בוויקישיתוף

הערות שוליים
------------

1. ↑  פתח תקווה, הבטחון העממי, דואר היום, 22 בפברואר 1921
2. ↑  המאורעות בארץ ישראל, המערכה ליד הירקון, דואר היום, 9 במאי 1921
3. ↑  מההתנפלות על פתח תקווה, הפועל הצעיר, 19 במאי 1921
4. ↑  הודעה רשמית, דואר היום, 7 באוגוסט 1921
5. ↑  Barron, 1923, Table VII, Sub-district of Jaffa, p. 21
6. ↑  Mills, 1932, sub-district Jaffa, p. 15
7. ↑  רבבות עצים נרצחים, דבר, 16 ביוני 1936
8. ↑  נהרג עוקר עצים, דבר, 17 ביוני 1936
9. ↑  הודעות רשמיות, ביום שישי לפני הצהריים, הצופה, 30 באוקטובר 1938
10. ↑  סיור בכפרים שנכבשו במרכז, הארץ, 12 ביולי 1948
11. ↑  יוסף קבנצל, בעקבות הכבושים הגדולים רנטיה - קולה - מזרעה - ווילהלמה, הַבֹּקֶר, 10 ביולי 1948
12. ↑  מה היה לכפרים הערביים, המשקיף, 29 בנובמבר 1948
13. ↑  יוסף תמיר, לא תוקמנה מועצות מקומיות עתיות בגבולות המדינה, מעריב, 7 בדצמבר 1948
14. ↑  ל. טרנופולר, תכנון ופיתוח במדינת ישראל, על המשמר, 13 בינואר 1949
15. ↑  שמות עבריים ליישובי עולים בדרום, ליד המשולש ובגליל, על המשמר, 14 באוקטובר 1949
**הקאמרטה של מנצ'סטר** (אנגלית: **Manchester Camerata**) היא תזמורת קאמרית בריטית השוכנת במנצ'סטר. התזמורת נוסדה בעונת 72–1971. תת-קבוצה מן התזמורת, **אנסמבל הקאמרטה של מנצ'סטר**, מתמחה בביצועי מוזיקה קאמרית.

אתר הקונצרטים העיקרי של התזמורת הוא אולם ברידג'ווטר הול. היא מופיעה גם בקולג' המלכותי הצפוני למוזיקה. נוסף לכך, התזמורת מופיעה בערים שונות בצפון אנגליה. 

מנצחיה הראשיים של התזמורת כוללים את סיימון גולדברג, ניקולס ברייתווייט וסאצ'יו פוג'יוקה. משנת 2001 ועד שנת 2011 מנצחה הראשי של התזמורת היה דגלס בויד. ברייתווייט היה גם מנצח אורח ראשי בשנים 1977 עד 1984. ניקולס קרמר הוא המנצח האורח הראשי הנוכחי. בשנת 2002 התמנה גאווין רייד למנהל כללי של התזמורת.

המנצח והכנר ההונגרי גאבור טקאץ'-נאג' משמש כמנהלה המוזיקלי של התזמורת החל מעונת הקונצרטים 2011-2012.

מנצחים ראשיים
-------------

* סיימון גולדברג (1977–1979)
* ניקולס ברייתווייט (1984–1991)
* סצ'יו פוג'יוקה (1995–2000)
* דגלס בויד (2001–2011)
* גאבור טקאץ'-נאג' (2011–ממשיך)

קישורים חיצוניים
----------------

* אתר האינטרנט הרשמי של הקאמרטה של מנצ'סטר

* הקאמרטה של מנצ'סטר, באתר ספוטיפיי

* הקאמרטה של מנצ'סטר, באתר MusicBrainz (באנגלית)

* הקאמרטה של מנצ'סטר, באתר Discogs (באנגלית)

* הקאמרטה של מנצ'סטר, באתר Songkick (באנגלית)

* הקאמרטה של מנצ'סטר, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007315523205171
* LCCN: nr92006789
* MusicBrainz: fe43c545-e403-413c-af59-1239a7e5cd82
* SUDOC: 166481548
* VIAF: 127111618
* WorldCat: lccn-nr92006789

 |
פירוש נוסף ערך זה עוסק בפרימט. אם התכוונתם לעוף, ראו תחמסון מצוי.

**פוטו מצוי** (שם מדעי: *Perodicticus potto*) הוא מין של פרימט איטי הפעיל בשעות הלילה ושייך למשפחת הלוריסיים. הוא המין היחידי בסוגו.

תיאור
-----

הפוטו הוא מין פרימיטיבי מאוד בקבוצת הפרימטים ונראה כמו הבסרקיון ממשפחת הראקוניים שבסדרת הטורפים, אך הוא קרוב דווקא ללמורים ולקופים וכן לאדם. הוא יצור איטי בינוני באורך 30–39 ס"מ ושוקל 600-1,600 גרם בממוצע. האצבעות של הפוטו ייחודיות מאוד ובעלי אגודל ענקי האוחז את הענף במקביל לעוד 3 אצבעות ארוכות יותר מהרגיל ואצבע אחת קטנה וחסרת שימוש (האצבע). לפוטו מערכת שיניים של למורים ואף אדום בעל ריריות העוזרות בהרחה. הוא פעיל בלילות ובעל עיניים צהובות הרואות בחושך ואוזניים גדולות, צמודות לעור. בנוסף יש לפוטויים בלוטות ריח לשני המינים, כשקים מתחת לזנבם. החלק האחורי של הגוף לא שימושי כ"כ והוא אינו מנתר כמו שאר קרוביו. אורך הזנב 3–10 ס"מ והפרווה זהובה.

אקולוגיה
--------

הפוטו הוא יצור לילי החי ביערות גשם ויערות הרריים באפריקה הטרופית מגינאה במערב ועד קניה במזרח. הוא ממעט לרדת לקרקע. הפוטויים הם יחידאים ואגרסיביים ויתקפו (למעט בעונת הרבייה) כל פוטו אחר.
כמרבית הפרימטים, הפוטו הוא אוכל-כול בעל ידיים זריזות. 65% מתכולת הקיבה של פרט שנותח הכילו פירות והשאר קליפות עץ (21%) וחרקים (10%). הפוטו זריז מספיק כדי לצוד ציפורים או עטלפים חולפים. הוא גם יכול לנשוך קליפות עצים כדי להגיע למוהל העץ והוא ניזון מחרקים שעירים וארסיים שאף יצור אחר לא אוכל.

הוא נטרף לעיתים נדירות בטבע. לפוטו רצועת צוואר גדולה בעלת זיז קוצני העלול לגרום לפציעה אם נושכים אותו. הפוטו נצמד לענף ומתקפל כמו פנגולין עד שהזיז מגן עליו. הפוטו הוא שוכן עצים גבוהים ויוצא בלילות, מה שמונע מטורפים כמו עופות דורסים, אריות, נמרים ואף שימפנזות לטפס אליו. עם זאת, נצפתה קבוצה אחת של שימפנזות שהצליחה למצוא את הפוטויים במהלך היום ואז הם דוקרים אותם למוות בענפים. הקטנים עלולים להיטרף גם על ידי נחשי חנק, נמרים, זבד דקלים אפריקני, זבד אפריקני ועיטים שונים. הם נאכלים גם על ידי שבטים מקומיים שונים.

תת-מינים
--------

פוטו מתעגל על ענף
* Perodicticus potto
* Perodicticus edwardsi
* Perodicticus ibeanus
* Perodicticus stockleyi

בעבר היה עוד תת-מין אך הוא הפך למין עצמאי - פוטו חקיין (Pseudopotto martini).

קישורים חיצוניים
----------------

ויקישיתוף מדיה וקבצים בנושא **פוטו מצוי** בוויקישיתוף
* פוטו מצוי, באתר ITIS (באנגלית)
* פוטו מצוי, באתר NCBI (באנגלית)
* פוטו מצוי, באתר האנציקלופדיה של החיים (באנגלית)
* פוטו מצוי, באתר GBIF (באנגלית)

הערות שוליים
------------

1. ↑  מילון בעלי חיים: נכר (תשל"ב), 1972, באתר האקדמיה ללשון העברית
**ברתאן** (באנגלית: **Berthun** או **Beorhthun**) היה מלך ממלכת סאסקס בשלהי המאה השביעית. ככל הנראה מלך אנדהאן לצד את'לוויל, או תחתיו, ולצד אנדהאן וייתכן שכל אחד מהם היה חבר במועצת זקנים (אלדרמן), והם שלטו יחדיו בממלכה, או כי את'לוויל שלט על כל הממלכה ואנדהאן וברתאן שלטו רק על חלק קטן ממנה, או שלטו כמשנה למלך. 

פרטים מועטים ידועים אודות מלכותו של ברתאן. מרבית פרטים אלה ידועים מצווים מלכותיים אשר שרדו עד ימינו. 

על פי ספרו של בדה ונרביליס "תולדות הכנסייה של האומה האנגלית": לאחר נפילתו של את'לוויל בקרב למול קאדוואלה, מלך ממלכת וסקס אשר פלש לממלכת סאסקס, הצליחו אנדהאן וברתאן אשר מלך, לגרש את קאדוואלה מהממלכה. כאמור בספרו של בדה, בשנת 686, ככל הנראה זמן קצר לאחר הניצחון על קאדוואלה תקפה ממלכת סאסקס את ממלכת קנט ואת הלות'היר מלכהּ. בראש צבא סאסקס עמדו אנדהאן וברתאן. מתקפה זו נועדה לתמוך בעליית אידריק אחינו של הלות'היר, לשלטון. בדה מספר כי ברתאן נהרג בקרב זה, וממלכות קנט וסאסקס נכבשה על ידי קאדוואלה.

קישורים חיצוניים
----------------

* קורות חיים של מלכי סאסקס
* מלכי סאסקס באתר הBBC
* בדה ונרביליס, **תולדות הכנסייה של האומה האנגלית**, ספר רביעי, פרק 15

| מלכי סאסקס |
| --- |
| **מלכי ממלכות ההפטרכיה:** מרסיה • נורת'מבריה • וסקס • מזרח אנגליה • קנט • סאסקס • אסקס |
| 

|  |
| --- |
| אלה • קיסה • את'לוויל • אידוולף • אקגוולד • ברתאן • אנדהאן • נות'הלם • ואט • ברייני • אוסריק • אתלסטאן • אתלברט • אוסמונד • אוסוולד • אוסלאק • אילדוולף • אאלפוולד • אידווין |

 |
| **שושלות ממלכות ההפטרכיה:** איקלינגאס • דיירה • ברניקיה • סרדיקינגאס • ואפינגאס • קנט • סאסקס • אסקס |
**קיד וידאו** (באנגלית: **Kidd Video**) היא סדרת טלוויזיה מונפשת אמריקאית בת 26 פרקים, ששודרה במקור בטלוויזיה החל מ-15 בספטמבר 1984 עד 7 בדצמבר 1985. בישראל הסדרה שודרה במקור בערוץ הראשון ב-1987, ולאחר מכן שודרה בערוץ הילדים ובערוץ ג'טיקס.

הסדרה מתארת את קורותיה של להקת פופ-רוק בנוסח שנות השמונים מקליפורניה. הלהקה נוסדה במיוחד בשביל הסדרה, וביצעה את השירים שבסדרה.

עלילה
-----

ביום אחד, חברי הלהקה עורכים חזרה במחסן, ובראי הנמצא שם, מופיעה דמות מצוירת בשם אדון מדון החוטף אותם לעולם הרוקנ'רול (הידוע בכינויו "הצד האחר" - Flipside), בו גם הם הופכים לדמויות מצוירות. אדון מדון מעוניין שחברי הלהקה יהיו העבדים המוזיקליים שלו לנצח.

כאשר הלהקה מגיעה ל"צד האחר", הם ניצלים בזכות פיה בשם ניצנץ אשר משמשת להם גם כמורת דרך. ניצנץ מקבלת כוחות על זמניים (כוח וזריזות) בכל פעם שהיא מתעטשת.

במהלך הסדרה, הלהקה מנסה למצוא את הדרך חזרה אל ה"עולם האמיתי", תוך כדי הימנעות מהיתקלויות עם אדון מדון שמעופף בשמים בג'וקבוקס ענק ושלושת עוזריו החתולים הנאמנים - ה"חיקולים": ראשתול, שמנתול וחדחתול. 

טנדר הסובארו הצהוב של הלהקה נשאב גם הוא ל"צד האחר", שם הוא הופך לרכב גדול ועתידני בשם הקידכונית (המזכיר את הצוללת הצהובה של הביטלס), איתו הם מסיירים ברחבי ה"צד האחר".

דמויות
------

* **קיד** (בריאן סקוט): הסולן והגיטריסט של הלהקה. דובב בעברית על ידי יוני חן.
* **וויז** (רובי ריסט): הבאסיסט החנון. דובב בעברית על ידי קובי מידן.
* **אש** (סטיב אלתרמן): הקלידן המגושם. דובב בעברית על ידי דן תורן.
* **קרלה** (גבּריאל בנט): המתופפת הלטינית. דובבה בעברית על ידי אורנה לביא פלינט.

מוזיקה
------

בעונה הראשונה, כל פרק מסתיים בוידאו קליפ של הלהקה בסגנון פופ אייטיז קלאסי, מלבד הפרק הראשון בסדרה, בו הופיע ליונל ריצ'י בקליפ "All Night Long". מלבד זאת, לא הופיעו בסדרה עוד אמנים מפורסמים מסיבות של תשלומי תמלוגים.

חלק גדול מהשירים בסדרה הופקו ונכתבו על ידי חיים סבן ושוקי לוי. בכתיבת השיר **"**Easy Love**"** היה שותף גם נועם קניאל, שהיה ילד פלא ישראלי. שיר מוכר נוסף של הלהקה הוא "Run".

בעקבות הצלחת הסדרה בארץ, יצא ליין של מוצרים של חברת "עלית" ו"שטראוס" וגם תקליט ב-1986.

ב-1987 אף הגיעה הלהקה לישראל לסיבוב הופעות.

קישורים חיצוניים
----------------

* 

* אתר האינטרנט הרשמי של קיד וידאו

* "קיד וידאו", במסד הנתונים הקולנועיים IMDb (באנגלית)

* "קיד וידאו", במסד הנתונים הקולנועיים KinoPoisk (ברוסית)
* קיד וידאו, במיזם "אישים" לתיעוד היצירה הישראלית
* פתיח התוכנית, סרטון באתר יוטיוב

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: c595aef7-14ec-412c-a86e-b0e755b95af1
* MusicBrainz work: 9825e384-51af-4660-8642-9dd93424483a

 |
סימון הנצלר, מאמן השוערים של שאלקה 04, עם אלכסנדר נובל
**עוזר מאמן** הוא תפקיד של מאמן משני במספר סוגים של ספורט קבוצתי, בהם כדורגל, כדורסל, כדוריד ופוטבול.

בכדורגל
-------

בכדורגל, תפקיד עוזר המאמן הוא לעזור ולסייע ככל האפשר למאמן הראשי. לרוב, עוזר המאמן הוא מאמן חסר ניסיון או צעיר שממונה לתפקיד על מנת לצבור ניסיון ועל מנת ללמוד מהמאמן הבכיר, עד אשר יתאים בעצמו לתפקיד המאמן הראשון. כמו כן, לעיתים עוזר המאמן ממונה למאמן זמני, אם המאמן הרגיל מושעה, חולה או אינו יכול למלא את תפקידו מכל סיבה.

ברוב המקרים, המאמן הבכיר הוא זה שבוחר את עוזריו כאשר הוא מקבל את תפקידו. לעיתים מאמן עשוי להגיע לקבוצה חדשה ולקחת איתו את הצוות המקצועי שלו, עוזרי מאמן, אנשי כושר ורופאים, מקבוצתו הקודמת. עם זאת, בחלק מהמקרים עוזר המאמן נבחר על ידי המנהל הספורטיבי או אנשים אחרים בצוות המקצועי, ולעיתים עוזר המאמן נשאר בקבוצה ובתפקידו גם כאשר המאמן הראשי עוזב או מפוטר.

בחלק מהמקרים, עוזר המאמן יהפוך למאמן הראשי במקרה של פיטורי המאמן הראשי, במינוי קבוע או כמאמן זמני. בנבחרת גרמניה בכדורגל היה מקובל כי עוזר המאמן יחליף את המאמן הראשי כשזה יעזוב, ולעיתים זמן ההחלפה היה קבוע זמן רב מראש.

בכדוריד
-------

במועדוני כדוריד, לעיתים עוזר המאמן מאמן במקביל את קבוצת הנוער או קבוצת המילואים של המועדון, כדי לזהות כישרונות שיש להעביר לקבוצה הבכירה.

מספר עוזרי מאמן
---------------

בכדורגל ובפוטבול מקובל בחלק מהמועדונים כי לכל חלק במגרש מוקצה עוזר מאמן אחר (מאמן הגנה, מאמן התקפה ומאמן שוערים).

הערות שוליים
------------

1. ↑  *So wichtig sind Co-Trainer im modernen Profi-Fußball | sportstudio*, נבדק ב-2022-05-26
2. ↑  wedo-net, כמה קשה להיות עוזר מאמן?, באתר foodsdictionary
3. ↑  Akademie bildet 16 Torwarttrainer weiter, DFB - Deutscher Fußball-Bund e.V. (בגרמנית)
איור של רשת עצירה
**רשת עצירה** היא רשת הנפרסת על גבי עמודים לרוחב מסלול ההמראה ומהווה אמצעי עצירה אחרון בקצה המסלול. הרשת מאפשרת את עצירת המטוס במקרי חירום כשמדובר במטוסי קרב, או במקרים מסוימים כשיטה ראשית לעצירת מזל"טים מסוימים.

מטוס שנוחת על נושאת מטוסים נבלם על ידי רשת עצירה

אופן השימוש וההפעלה
-------------------

את רשת העצירה ניתן למקם בקצוות המסלולים, לאחר קו המפתן. רשת זו יכולה לעלות ולרדת בפיקוד ממגדל הפיקוח בעת חירום. במצב שכיבה הרשת אינה פעילה ואינה מפריעה לפעילות הסדירה של המסלולים, אך נדרשות מספר שניות בעת הצורך להעברת הרשת למצב פרוש.

במצב פרושׂ, הרשת מתוחה בין שני עמודים לכל רוחב המסלול ומסוגלת לתפוס את המטוס ללא כל תלות בוו עצירה או במצבי תקלה שעלולים להיות במטוס, בניגוד לכבל עצירה הנדרש לירידת וו תקין והיתפסותו.

רשת העצירה אינה ניתנת לשימוש במטוסים בעלי מדחף, מכיוון שהמדחף יקרע את הרשת, בעיקר בכלי טיס בעלי מדחף קדמי.

### יתרונות וחסרונות של רשת העצירה

קיומה של רשת עצירה משפר את בטיחות ההמראה והנחיתה של כלי הטיס, כאשר בהפסקת המראה במצב תקלה ובנחיתות בהן הגיעו למהירות גבוהה בסוף המסלול ניתן להשתלב ברשת ולא לבצע נטישה. החסרון בהשתלבות ברשת הוא חוסר האפשרות לבצע נטישה לאחר ההשתלבות, ולכן יש להשתלב רק בתנאים בהם הרשת מספקת עצירה בטוחה. כך למשל, לא מומלץ להשתלב ברשת עצירה כאשר המטוס בוער (בעקבות תקלה במטוס).

### כיול הרשת

ברשתות רבות ניתן לכייל את אורך הימתחות הרשת. כיול להימתחות רשת ארוך יותר, יאפשר בלימה עדינה יותר של המטוס ויאפשר השתלבות מהירה יותר, אך עם זאת ידרוש תשתית מסלול המאפשרת עצירת המטוס במרחק ארוך לאחר קצה המסלול.

ראו גם
------

* וו עצירה
* כבל עצירה

קישורים חיצוניים
----------------

* רשתות עצירה בחברת Scama
* רשת עצירה בחברת Curtiss Wright
* סרטון סימולציית השתלבות מטוס קרב ברשת עצירה
* Andersen AFB replaces jet landing safety net
**רפאל דוואמנה** (באנגלית: **Raphael Dwamena**;‏ 12 בספטמבר 1995 – 11 בנובמבר 2023) היה כדורגלן גנאי ששיחק בעמדת החלוץ בנבחרת גאנה ובמספר מועדונים באירופה.

קריירת מועדונים
---------------

דוואמנה שיחק בקבוצות רד בול זלצבורג, ליפרינג, אוסטריה לוסטנאו, פ.צ. ציריך, לבאנטה, סרגוסה, ויילה בולקלוב, בלאו-וייס לינץ ואגנטיה רוגוזאיינה.

קריירה בינלאומית
----------------

ב-11 ביוני 2017 ערך דוואמנה את הופעת הבכורה שלו בנבחרת גאנה, בניצחון 5-0 על נבחרת אתיופיה במסגרת מוקדמות גביע אפריקה לאומות 2019. במשחק זה הבקיע את שני שעריו היחידים בנבחרת. בסך הכל ערך תשע הופעות במדי הנבחרת, בין השנים 2017–2018.

מותו
----

ב-11 בנובמבר 2023, בגיל 28, התמוטט דוואמנה בשל דום לב פתאומי בדקה ה-23 במשחק בין אגנטיה רוגוזאיינה לפרטיזן טירנה במסגרת המחזור ה-13 בליגת העל האלבנית לעונת 2023/2024, ומת בדרכו לבית החולים קוואיה.

תארים
-----

פ.צ. ציריך
* הגביע השווייצרי (1): 2017/2017

אגנטיה רוגוזאיינה
* הגביע האלבני (1): 2022/2023

קישורים חיצוניים
----------------

ויקישיתוף מדיה וקבצים בנושא **רפאל דוואמנה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Ra pa ndjenja në fushë, ndërron jetë Raphael Dwamena באתר Albanian Post, ‏ 11 בנובמבר 2023 (באלבנית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רפאל דוואמנה"**.
**נועם אביבי** (נולד ב-25 בפברואר 1999) הוא כדורסלן ישראלי, המשחק בעמדת הפאוור פורוורד בקבוצת הפועל עפולה מליגת העל בכדורסל.

ביוגרפיה
--------

אביבי גדל בגבעתיים, שיחק כילד בקבוצת הכדורסל של עירוני רמת גן עד לכיתה ט'.

קריירה
------

בכיתה י' עבר לאקדמיה לכדורסל של איגוד הכדורסל במכון וינגייט. את לימודי התיכון סיים בכיתת ספורטאים בבית הספר העל יסודי חוף השרון.
עונתו הראשונה בקבוצת בוגרים הייתה עונת 2017/2018 בליגה העל בקבוצת בני הרצליה. בעונת 2018/19 הושאל לקבוצת הפועל כפר סבא מהליגה הלאומית בכדורסל.

בקיץ 2019 חזר לשחק בקבוצת בני הרצליה שירדה בתום העונה הקודמת לליגה הלאומית. לקראת סוף העונה של 2019/20 בעקבות משבר הקורונה, הופסקה הליגה הלאומית כאשר בני הרצליה ממוקמת במקום הראשון בטבלה. בהחלטת איגוד הכדורסל נקבע שבני הרצליה תעלה לליגת העל ביחד עם השנייה בטבלה הפועל חיפה. בעקבות סיום הליגה המוקדמת, אביבי הושאל לקבוצת מכבי ראשון לציון עד לסוף העונה בליגת העל. בתום העונה חתם חוזה לשנתיים במכבי ראשון לציון.

### בנבחרות הלאומיות

ב-2015 וב-2016 היה חלק מהסגל של הנבחרת הקדטים והנוער. ב-2017 שיחק באליפות אירופה דרג ב' לנבחרות עד גיל 18. בטורניר שנערך בטאלין אסטוניה, הנבחרת סימה את הטורניר במקום הרביעי. במשחק השיא שלו בטורניר קלע 15 נקודות בניצחון על נבחרת פורטוגל.

ביולי 2018 זכה עם נבחרת העתודה של ישראל בכדורסל באליפות אירופה בכדורסל עד גיל 20 שנערכה בגרמניה.

ביולי 2019 זכה עם נבחרת העתודה של ישראל בכדורסל תחת מאמן הנבחרת אריאל בית הלחמי באליפות אירופה בכדורסל עד גיל 20 שנערכה בישראל. במשחק השיא שלו בטורניר קלע 17 נקודות בניצחון על נבחרת מונטנגרו.

קישורים חיצוניים
----------------

* פרופיל, באתר eurobasket
* פרופיל, באתר פיב"א
* פרופיל השחקן (אורכב 18.02.2020 בארכיון Wayback Machine) באתר איגוד הכדורסל בישראל

הערות שוליים
------------

1. ↑  אור שקדי‏, אחרי ההנפה: יאיר קרביץ חתם במכבי רעננה, באתר וואלה!‏, 22 ביולי 2019
הכנסת ספר תורה לארון הקודש תוך כדי שירת "שאו שערים", בבסיס הנח"ל החרדי בבקעת הירדן
**שְׂאוּ שְׁעָרִים רָאשֵׁיכֶם** הוא שיר בליטורגיה היהודית. מקור המילים בתהילים כ"ד; "שְׂאוּ שְׁעָרִים רָאשֵׁיכֶם וְהִנָּשְׂאוּ פִּתְחֵי עוֹלָם וְיָבוֹא מֶלֶךְ הַכָּבוֹד, מִי הוּא זֶה מֶלֶךְ הַכָּבוֹד ה' צְבָאוֹת הוּא מֶלֶךְ הַכָּבוֹד סֶלָה".
נהוג לשיר את השיר בעיקר בזמן הוצאת והכנסת ספרי התורה בשמחת תורה, בקבלת פני רב חשוב, או במעמד הכנסת ספר תורה.

מקור ופרשנות
------------

 ערך מורחב – **תהילים כ"ד**  

מקור המילים הוא בספר תהילים מזמור כ"ד. לפי אגדה המובאת בתלמוד בבלי המילים נאמרו על ידי שלמה המלך בעת שביקש להכניס את ארון הברית לקודש הקודשים. שערי המקדש דבקו זה לזה והוא קרא להם להיפתח כדי שיוכל להכניס את הארון.

לחנים וביצועים
--------------

הלחנים הידועים של השיר הם לחן של אלי ליפסקר, של חסידות חב"ד, ולחן נוסף של חסידות סערט ויז'ניץ. בנוסף קיימים לחנים מאת פרחי לונדון, לואי לבנדובסקי, עוזי חיטמן, שייקה פייקוב, וקטע חזנות מאת שמואל נאומבורג.

בקבלת פני רבנים
---------------

נהוג לשיר את השיר בזמן קבלת פני רבנים. תיעוד למנהג קיים עוד משנות ה-30 של המאה ה-20. גם בכנסייה הגדולה השישית של אגודת ישראל התקבלו הרבנים בשירת "שאו שערים". לעיתים הושר השיר גם לכבוד אישי ציבור שאינם רבנים כמו ראש ממשלת ישראל יצחק רבין, וראש עיריית ירושלים טדי קולק. יש שציינו כמקור למנהג, את אגדת חז"ל שלפיה העזרה צווחה "שאו שערים" לכבוד ישמעאל בן פיאבי ויוחנן בן נדבאי.

יש שהסתייגו משירת השיר כלפי אנשים, כיוון שבמקור הביטוי "מלך הכבוד" נאמר על אלוהים. חלק מפוסקי ההלכה הכריעו להקל בזה, מכיוון שבהמשך השיר מיד מפרשים "מי הוא זה מלך הכבוד – ה' צבאות", וכן שהכוונה יכולה להתפרש על השכינה שמלווה את הרב או בדרך מליצה.

על פי המסופר בעיתון יתד נאמן, בעקבות הסתייגותם של הרב שך והרב מבריסק משירת "שאו שערים" לרבנים, מארגני כינוס היסוד של דגל התורה ב-1988 החליטו לקבל את הרבנים בשירת ימים על ימי מלך במקום "שאו שערים", ומאז הפך השיר "ימים" להמנון הנפוץ לקבלת רבנים, בעיקר במגזר הליטאי, במקום "שאו שערים".

ראו גם
------

* ימים על ימי מלך
* יחיד אל דגול מרבבה

קישורים חיצוניים
----------------

* "שאו שערים" באתר בית לזמר העברי
* מילות השיר "שאו שערים" והאזנה לו, באתר זמרשת
* מידע על שאו שערים בקטלוג "מרחב" של הספרייה הלאומית

הערות שוליים
------------

1. ↑  ספר תהילים, פרק כ"ד, פסוקים ז'–י'
2. ↑  תלמוד בבלי, מסכת שבת, דף ל', עמוד א'
3. ↑  שאו שערים ליפסקר
4. ↑  שאו שערים חב"ד
5. ↑  מחרוזת שאו שערים, באתר קול הלשון מתוך האלבום שמחת המלכות 2 של חיים בנט
6. ↑  שאו שערים פרחי לונדון, באתר קול הלשון
7. ↑  שאו שערים, באתר הספרייה הלאומית
8. ↑   שאו שערים עוזי חיטמן, סרטון באתר יוטיוב
9. ↑   שאו שערים לחן שייקה פייקוב בביצוע איתן מסורי, סרטון באתר יוטיוב
10. ↑  מילות השיר "שאו שערים" והאזנה לו, באתר זמרשת
11. ↑  **הגדה של פסח פרעשבורג**, באתר אוצר החכמה (צפייה מוגבלת למנויים)
12. ↑  **איש חי רב פעלים**, באתר אוצר החכמה (צפייה מוגבלת למנויים)
13. ↑  עיתון הצופה 4 בדצמבר 1990
14. ↑  **החומה גיליון כט'**, באתר אוצר החכמה (צפייה חופשית – מותנית ברישום)
15. ↑  תלמוד בבלי, מסכת פסחים, דף נ"ז, עמוד א'
16. ↑  ראו למשל שריה דבליצקי, **קיצור הלכות מועדים - סוכות**, באתר אוצר החכמה (צפייה מוגבלת למנויים)
17. ↑  הרב עובדיה יוסף שו"ת יחווה דעת חלק ג' סימן ע"ז, והרב חיים קניבסקי מובא בספר דרך שיחה עמוד תקע"ט
18. ↑  **מוסף שבת קודש התשע"ב גיליון 7**, באתר אוצר החכמה
אריה בבקוב
תמונה זו מוצגת בוויקיפדיה בשימוש הוגן.  
נשמח להחליפה בתמונה חופשית.
**אריה בַּבּקוֹב** (כ"ח בחשוון ה'תרמ"א, 2 בנובמבר 1880 - י"ד בתשרי ה'תש"ט, 20 באוקטובר 1948) היה פעיל ציוני, עיתונאי פובליציסט ועורך. מראשי הצה"ר, ציר וחבר נשיאות קונגרס היסוד של ההסתדרות הציונית החדשה.

קורות חיים
----------

נולד בגטצ'ינה שליד פטרבורג, לזלמן דוד בבקוב, חייט במקצועו. קיבל חינוך מסורתי בחדר ובישיבת סלבודקה. אחרי לימודיו (1900–1908) למד באוניברסיטת פטרבורג.

ב-1907 נישא לרוזה דוברינר. הוא הצטרף לחבורת העסקנים הציוניים בפטרבורג, והיה חבר מערכת כתב העת ראזסווייט, שבו החל לפרסם מאמרי דעה. כן כתב ב"הזמן" העברי.

בתחילת דרכו שימש מורה, פועל בבית חרושת ופקיד. במקביל החל בפעילות ציונית והיה ציר בוועידת מינסק ובוועידת הלסינגפורס. אחר כך ציר בהקונגרס הציוני העולמי השביעי, האחד עשר, השנים עשר והשבעה עשר.

ב-1921 עלה לארץ ישראל. לצד עבודותיו כמנהל בחברות שונות, היה חובב רדיו (ולפי אנציקלופדיה תדהר, האדם הראשון בתל אביב שהחזיק משדר רדיו מתוצרת בית) ומנהל שירות הרדיו העברי הראשון שפעל מגני התערוכה טרום הקמת שירות השידור הראשון.

ב-1933 הצטרף למפלגת המדינה העברית והיה עורך ביטאונה "המטרה".

בקונגרס היסוד של ההסתדרות הציונית החדשה (1935) היה ציר וחבר הנשיאות.

בשנותיו האחרונות צמצם את פעילותו הציבורית. הוא התגורר ברחוב בצלאל בתל אביב, עד פטירתו בי"ד בתשרי ה'תש"ט, 20 באוקטובר 1948. הוא נקבר בבית הקברות טרומפלדור.

לקריאה נוספת
------------

* 'בבקוב, אריה', בתוך: דוד קלעי, **ספר האישים: לכסיקון ארצישראלי**, תל אביב: מסדה – אנציקלופדיה כללית, תרצ"ז, עמ' 65. (הספר בקטלוג ULI)

קישורים חיצוניים
----------------

* דוד תדהר (עורך), "אריה בבקוב", באנציקלופדיה לחלוצי הישוב ובוניו, כרך ד (1950), עמ' 1694

הערות שוליים
------------

1. ↑  אריה בבקוב באתר GRAVEZ